
ПОСТОЯННА КОМИСИЯ ПО НАУКА, ИНОВАЦИИ И ОПЕРАТИВНИ ПРОГРАМИ


ПРОТОКОЛ №18

Днес, 22.06.2021 г., от 09:00 часа, в Зала 2, находяща се на ет. 1, в сградата на Община Бургас, ул. „Александровска“ 26, се проведе заседание на Постоянната комисия по наука, иновации и оперативни програми.		
На заседанието на комисията присъстваха проф. д-р Сотир Сотиров – председател, проф. д-р Севдалина Турманова – зам.-председател и  членове: Иво Баев, Йордан Георгиев, Виолета Илиева, Тони Минасян и Георги Събев.
От общинска администрация присъстваха: Весна Балтина – зам.-кмет „Стратегическо развитие и екология, дигитализация и адаптация към промените на климата“, Йорданка Ананиева – зам.-кмет „Образование, здравеопазване, социални дейности и младежки политики“, Диана Саватева – зам.-кмет „Култура, туризъм и спорт“, Златина Караиванова – директор на дирекция „Бюджет и финанси“ и Златина Георгиева – директор на дирекция „Правно-нормативно обслужване“
Заседанието откри и ръководи председателят на ПКНИОП – проф. д-р Сотир Сотиров. Със 7 гл. „за“, 0 гл. „против“ и 0 гл. „въздържали се“, се прие следния 

ДНЕВЕН РЕД 

1. ОбС 08-00-11663 Докладна записка от Димитър Николов – кмет на Община Бургас, относно: Допълнение и изменение на Наредба за определянето и администрирането на местните такси и цени на услуги на територията на Община Бургас, приета от Общински съвет – Бургас

2. ОбС 08-00-11664 Докладна записка от Димитър Николов – кмет на Община Бургас, относно: Правилник за изменение и допълнение на Правилник за дейността на общинско предприятие „Летен театър, фестивали и концерти“, приет с решение на Общински съвет - Бургас по т.27.2, Протокол № 6/28.02.2008 г.; изменен и допълнен:  по т. 8, Протокол  № 8/23.02. 2016 г.; по т.1, Протокол№25/28.03.2017 г. 

3. ОбС 08-00-11578 Докладна записка от Йорданка Ананиева – зам.-кмет „Образование, здравеопазване, социални дейности и младежки политики“ на Община Бургас, относно: Приемане на Правилник за устройството и дейността на общински музей "Авиомузей Бургас", гр. Бургас

4. ОбС 08-00-11609 Докладна записка от Христо Панайотов – общински съветник от БСП, относно: Правилник за изменение на Правилника за организацията и дейността на Общинския съвет, неговите комисии и взаимодействието му с общинската администрация на Община Бургас 

5.  ОбС 08-00-11647 Докладна записка от Христо Панайотов – общински съветник   от БСП, относно: Правилник за работа на фонд "Култура" на Община Бургас 

6. ОбС 08-00-11603 Докладна записка от Васил Иванов – общински съветник от БСП, относно: Приемане на Правилник за изменение на Правилника за еднократно финансово стимулиране на родители за насърчаване на раждаемостта и подпомагане на отглеждането на деца на територията на Община Бургас 

7. ОбС 08-00-11650 Докладна записка от Димитър Николов – кмет на Община Бургас, относно: Даване на съгласие за кандидатстване на Община Бургас с проектно предложение: "Бургас – вълнуващ и артистичен – подобрен достъп до култура и изкуство като катализатор за местно социално и икономическо развитие“ по Резултат 2 „Подобрен достъп до изкуства и култура“ по програма „Културно предприемачество, наследство и сътрудничество“, съфинансирана от Финансовия механизъм на Европейското икономически пространство (ФМ на ЕИП) 2014-2021 г.

8. ОбС 08-00-11651 Докладна записка от Димитър Николов – кмет на Община Бургас, относно: Кандидатстване за безвъзмездна финансова помощ от Финансовия механизъм на Европейското икономическо пространство 2014 - 2020, по първа покана за набиране на проектни предложения по Резултат 1 „Подобрено управление на културното наследство“, подрезултат 1.1 „Културно наследство, представено в ревитализирани, реставрирани и реновирани места“, Програма „Културно предприемачество, наследство и сътрудничество“ 

9. ОбС 08-00-11649 Докладна записка от Димитър Николов – кмет на Община Бургас, относно: Кандидатстване за безвъзмездна финансова помощ от Финансовия механизъм на Европейското икономическо пространство, по втора покана за набиране на проектни предложения по Резултат 2 - „Подобрен достъп до изкуства и култура“, Програма „Културно предприемачество, наследство и сътрудничество“ 
---------------------------------------------------------------------------------------

Точка 1

ОбС 08-00-11663
Докладна записка от Димитър Николов – кмет на Община Бургас, относно: Допълнение и изменение на Наредба за определянето и администрирането на местните такси и цени на услуги на територията на Община Бургас, приета от Общински съвет – Бургас

Георги Събев предложи в т. 2 от проекта за решение: В раздел ІV, подточка 1.1.4.1 изразът "Престой до един час" да се замени с израза "Престой до 30 минути". Предложението бе подложено на гласуване и с 4 гл. "за", 0 гл. "против" и 3 гл. "въздържали се" бе подкрепено.
След кратки дебати по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:
Подкрепя докладната записка и предлага промяна в проекта за решение:
В т. 2, В раздел ІV, подточка 1.1.4.1 изразът "Престой до един час" да се замени с израза "Престой до 30 минути".
---------------------------------------------------------------------------------------

Точка 2

ОбС 08-00-11664 
Докладна записка от Димитър Николов – кмет на Община Бургас, относно: Правилник за изменение и допълнение на Правилник за дейността на общинско предприятие „Летен театър, фестивали и концерти“, приет с решение на Общински съвет - Бургас по т.27.2, Протокол № 6/28.02.2008 г.; изменен и допълнен:  по т. 8, Протокол  № 8/23.02. 2016 г.; по т.1, Протокол№25/28.03.2017 г. 

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------

Точка 3

ОбС 08-00-11578
Докладна записка от Йорданка Ананиева – зам.-кмет „Образование, здравеопазване, социални дейности и младежки политики“ на Община Бургас, относно: Приемане на Правилник за устройството и дейността на общински музей "Авиомузей Бургас", гр. Бургас

Йорданка Ананиева – зам.-кмет „Образование, здравеопазване, социални дейности и младежки политики“ представи докладната записка.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------

Точка 4

ОбС 08-00-11609
Докладна записка от Христо Панайотов – общински съветник от БСП, относно: Правилник за изменение на Правилника за организацията и дейността на Общинския съвет, неговите комисии и взаимодействието му с общинската администрация на Община Бургас 
[bookmark: _GoBack]Проф. д-р Севдалина Турманова – председател на Общински съвет – Бургас уточни, че към докладната записка липсва изискуемата справка за постъпилите предложения. Тя допълни, че предложенията, направени от Стоян Грозев, не отговарят на обсъждания проект за изменение и допълнение на Правилника.
Георги Събев каза, че ще подкрепи докладната записка с мотива, че в настоящия действащ Правилник времето за изказване на групите е недостатъчно.
След приключване на разискванията по докладната записка и в резултат на явно гласуване, с 3 гл. "за", 0 гл. "против" и 4 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Не подкрепя докладната записка и проекта за решение. 
---------------------------------------------------------------------------------------

Точка 5

ОбС 08-00-11647
Докладна записка от Христо Панайотов – общински съветник   от БСП, относно: Правилник за работа на фонд "Култура" на Община Бургас

Диана Саватева – зам.-кмет „Култура, туризъм и спорт“ информира Комисията, че дирекция „Култура и връзки с обществеността“ съвместно с дирекция „Правно-нормативно обслужване“ също е изработила проект на правилник за създаване и функциониране на Общински фонд „Култура“, който ще бъде представен за обществено обсъждане.
След като се запознаха с докладната записка и в резултат на явно гласуване, с 3 гл. "за", 0 гл. "против" и 4 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Не подкрепя докладната записка и проекта за решение. 
---------------------------------------------------------------------------------------

Точка 6

ОбС 08-00-11603
Докладна записка от Васил Иванов – общински съветник от БСП, относно: Приемане на Правилник за изменение на Правилника за еднократно финансово стимулиране на родители за насърчаване на раждаемостта и подпомагане на отглеждането на деца на територията на Община Бургас

Златина Караиванова – директор на дирекция „Бюджет и финанси“ отбеляза, че сумата заложена в бюджета е достатъчно голяма, имайки предвид тежката икономическа обстановка. Тя допълни, че към момента няма точна информация за изпълнение на приходната част на бюджета за първото шестмесечие. Същата представи мнението на администрацията, че идеята за изменение в Правилника е добра, но трябва да се забави във времето.
Иво Баев заяви, че ще гласува "против", тъй като предложението в докладната записка е дискриминационно. Проф. д-р Севдалина Турманова подкрепи казаното от адв. Баев.
След кратки дебати по докладната записка и в резултат на явно гласуване, с 0 гл. "за", 6 гл. "против" и 1 гл. "въздържал се", членовете на Постоянната комисия по наука, иновации и оперативни програми взеха следното

РЕШЕНИЕ:

Не подкрепя докладната записка и проекта за решение. 
---------------------------------------------------------------------------------------

Точка 7

ОбС 08-00-11650
Докладна записка от Димитър Николов – кмет на Община Бургас, относно: Даване на съгласие за кандидатстване на Община Бургас с проектно предложение: "Бургас – вълнуващ и артистичен – подобрен достъп до култура и изкуство като катализатор за местно социално и икономическо развитие“ по Резултат 2 „Подобрен достъп до изкуства и култура“ по програма „Културно предприемачество, наследство и сътрудничество“, съфинансирана от Финансовия механизъм на Европейското икономически пространство (ФМ на ЕИП) 2014-2021 г.

Весна Балтина – зам.-кмет „Стратегическо развитие и екология, дигитализация и адаптация към промените на климата“ и Диана Саватева – зам.-кмет „Култура, туризъм и спорт“ дадоха разяснения по докладната записка и отговориха на въпроси на Георги Събев.
След приключване на разискванията по докладната записка и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение. 
---------------------------------------------------------------------------------------

Точка 8

ОбС 08-00-11651 
Докладна записка от Димитър Николов – кмет на Община Бургас, относно: Кандидатстване за безвъзмездна финансова помощ от Финансовия механизъм на Европейското икономическо пространство 2014 - 2020, по първа покана за набиране на проектни предложения по Резултат 1 „Подобрено управление на културното наследство“, подрезултат 1.1 „Културно наследство, представено в ревитализирани, реставрирани и реновирани места“, Програма „Културно предприемачество, наследство и сътрудничество“

Весна Балтина – зам.-кмет „Стратегическо развитие и екология, дигитализация и адаптация към промените на климата“ и Диана Саватева – зам.-кмет „Култура, туризъм и спорт“ дадоха разяснения по докладната записка и отговориха на въпроси на Георги Събев.
След кратки дебати по докладната записка и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение. 
---------------------------------------------------------------------------------------

Точка 9

ОбС 08-00-11649
Докладна записка от Димитър Николов – кмет на Община Бургас, относно: Кандидатстване за безвъзмездна финансова помощ от Финансовия механизъм на Европейското икономическо пространство, по втора покана за набиране на проектни предложения по Резултат 2 - „Подобрен достъп до изкуства и култура“, Програма „Културно предприемачество, наследство и сътрудничество“
 
Весна Балтина – зам.-кмет „Стратегическо развитие и екология, дигитализация и адаптация към промените на климата“ и Диана Саватева – зам.-кмет „Култура, туризъм и спорт“ дадоха разяснения по докладната записка и отговориха на въпроси на Георги Събев.
След приключване на разискванията докладната записка и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение. 
---------------------------------------------------------------------------------------








ПРЕДСЕДАТЕЛ:   ………………………..
							  (ПРОФ. Д-Р СОТИР СОТИРОВ )



ПРОТОКОЛИСТ:    ………………………
			(Ренета Райкова)

